[pic] | EUROOPA ÜHENDUSTE KOMISJON |

Brüssel 15.11.2006

KOM(2006) 707 lõplik

2005/0041 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb

ettepanekut otsuse kohta, millega kehtestatakse ajavahemikuks 2007–2013 programm "Euroopa kodanikele" (KOM(2005) 116 (lõplik))

MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel

2005/0041 (COD)

KOMISJONI ARVAMUS EÜ asutamislepingu artikli 251 lõike 2 kolmanda lõigu punkti c alusel Euroopa Parlamendi muudatuste kohta nõukogu ühises seisukohas, mis käsitleb

ettepanekut otsuse kohta, millega kehtestatakse ajavahemikuks 2007–2013 programm "Euroopa kodanikele" (KOM(2005) 116 (lõplik))

1. Sissejuhatus

Vastavalt EÜ asutamislepingu artikli 251 lõike 2 kolmanda lõigu punktile c esitab komisjon arvamuse Euroopa Parlamendis teisel lugemisel tehtud muudatusettepanekute kohta. Allpool on esitatud komisjoni seisukoht Euroopa Parlamendis vastuvõetud muudatusettepanekute suhtes.

2. Taust

Ettepaneku Euroopa Parlamendile ja nõukogule edastamise kuupäev:(dokument KOM(2005) 116 (lõplik) – 2005/0041 (COD)): | 14. aprill 2005 |

Euroopa majandus- ja sotsiaalkomitee arvamuse kuupäev: | 26. oktoober 2005 |

Regioonide Komitee arvamuse kuupäev: | 17. november 2005 |

Euroopa Parlamendi arvamuse kuupäev, esimene lugemine: | 5. aprill 2006 |

Nõukogu poliitilise kokkuleppe kuupäev: | 18. mai 2006 |

Ühise seisukoha vastuvõtmise kuupäev: | 25. september 2006 |

Arvamuse kuupäev, teine lugemine: | 25. oktoober 2006 |

3. Komisjoni ettepaneku eesmärk

Otsuse ettepaneku eesmärk on kehtestada Euroopa kodanikuaktiivsuse edendamiseks programm "Euroopa kodanikele", mis alates 1. jaanuarist 2007 jätkab praegus kodanikuosaluse programmi (2004–2006) tegevust. Selle programmi abil kavatsetakse anda panus ühe Euroopa Liidu suurema probleemi lahendamisse, nimelt kodanike ja Euroopa institutsioonide vahelise lõhe kaotamisse sellega, et kodanikele antakse võimalus Euroopa ülesehitamisest aktiivselt osa võtta. Samal ajal kui kavandatud programmiga tagatakse praegu lõppeva kodanikuosaluse programmi tegevuse jätkuvus, alustatakse ka uute meetmetega, mille eesmärk on ergutada kodanike ja osalisriikide kodanikuühiskonnaorganisatsioonide vahelist koostööd.

Programm koosneb neljast meetmest, mis üksteist täiendades tegelevad Euroopa kodanikuaktiivsuse küsimusega: "Aktiivsed Euroopa kodanikud"(I), "Aktiivne kodanikuühiskond Euroopas" (II), "Üheskoos Euroopa heaks"(III) ja "Elavad Euroopa mälestused" (IV).

4. Komisjoni arvamus Euroopa Parlamendis vastuvõetud muudatuste kohta

Komisjon nõustub nelja Euroopa Parlamendis vastuvõetud muudatusettepanekutega. Need muudatused toetuvad Euroopa Parlamendi ja nõukogu pakettlahendusele teiseks lugemiseks. Nad on kooskõlas komisjoni esialgse ettepaneku eesmärkidega ning ühist seisukohta käsitleva komisjoni teatisega.

Esimese muudatusettepanekuga lisatakse programmi eesmärkide hulka sallivuse edendamine.

Teine muudatusettepanek on tehnilist laadi ning sellega lühendatakse otsuse avaldamise ja selle jõustumise vahelist aega 20 päevalt ühele päevale, kiirendades sellega programmi elluviimist.

Kolmas ja neljas muudatusettepanek käsitlevad I ja II meetmele eraldatavaid eelarvelisi vahendeid. Neis on öeldud, et vähemalt 45% summadest tuleb määrata I meetme jaoks ja II meetmele tuleb anda umbes 31%.

5. Kokkuvõte

EÜ asutamislepingu artikli 250 lõike 2 alusel muudab komisjon oma ettepanekut nagu eespool kirjeldatud.

6. Komisjoni deklaratsioon

Ühise seisukoha vastuvõtmise puhul esitas komisjon ühepoolse deklaratsiooni (vt I lisa).

LISA

Komisjoni deklaratsioon eelarveliste vahendite kohta

Komisjon soovib juhtida seadusandja tähelepanu vajadusele esitada põhiõigusaktis märgitud rahaliste vahendite summa hiljemalt lõpliku Euroopa Liidu teatajas avaldamise ajaks jooksevhindades. See on kooskõlas tavapärase eelarvemenetlusega ning võimaldab täie selgusega tagada seadusandja otsusest kinnipidamist. Kõnealuse programmi puhul on see summa jooksevhindades 215 miljonit eurot.